410 
nordlige Atlanterhav Nord for 43de Parallelkreds. Ifølge Giinther ! ) 
ere de kun fundne ved Japan, de ostindiske Øer, i Middelhavet, 
ved Madeira og ud for Portugals Kyst. Kun en enkelt Gang er 
et Eksemplar taget ud for Gloucester, Massachusetts. Alle Re- 
præsentanter for Slægten ere hidtil kun tagne paa dybt Vand, 
3—400 Favne eller dvbere. 
Det var derfor ret overraskende at faa en Centrophorus, taget 
paa c. 120 Favnes Dybde ved Vestmannøerne. — Af denne Fisk 
har jeg faaet et Eksemplar, som jeg ogsaa tildels maa takke 
Hr. Læge Th. Jonsson for. Han meddelte mig nemlig i September 
i Fjor, at to engelske naturhistoriske Studerende, Messrs. Anandale 
og Gumey, som forleden Sommer (1898) opholdt sig paa Vestmann¬ 
øerne , havde hos en engelsk Linefisker faaet fat i en Hajart, som 
han ikke havde set før. Han fortalte mig endvidere, at de havde 
flaaet Hajen og taget Skindet med sig. Senere traf jeg disse Eng¬ 
lændere i Reykjavik, og de vare saa elskværdige ikke blot at vise 
mig Skindet, men ogsaa at forære det til Samlingen i Reykja¬ 
vik. Desværre var det ved Flaaningen, som de selv havde be¬ 
sørget, blevet meget ilde tilredt. Det øvrige af Fisken havde de 
kastet bort. 
Ifølge Hr. Jonssous Beretning blev den fanget paa Line paa 
c. 120 Favnes Dybde ud for Vestmannøerne i Begyndelsen af Sep¬ 
tember. Da den blev bragt i Land, havde den en mørk graalig 
gul Farve. Leveren var meget fed. • 
Dette er, saa vidt jeg ved, det eneste Eksemplar af denne 
Fisk, som er blevet fanget ved Island, og gamle, meget, erfarne 
Havkalfiskere, som i mange Aar have fisket ved Landets Sydkyst, 
have aldrig set den. Dette tyder paa, at den ikke er hyppig p ia 
de Dybder (indtil 200 Favne), hvor man fanger Havkalen. 
Paa Grund af Mangel paa Literatur var det mig ikke muligt 
at afgøre, om denne Centrophorus er en ny Art, eller en af de 
0 Report on the scientific results of the Cliallenger-Expedition. Vol. XXII 
(Deep-sea fiskes), p. 4—5. 1887. 
